
Liszt Ferenc hangszerkezelése a Genfi harangok című kompozícióban

A romantika egyedülálló zeneszerző és előadóművésze, napjaink modern zongora technikájának megteremtője: Liszt Ferenc. Játéka nem csak lenyűgözte és elbűvölte hallgatóit, hanem – Heinrich Heine szavaival élve – „valóságos őrjöngést a krónikákban ismeretlen viharos tetszést” keltett. Úszott a dicsőség hullámain, a tömeg tiszteletétől és lelkesedésétől a nők szerelemétől övezve.[1] Értekezésemben a zongora és a művész kapcsolatán keresztül a Vándorévek útjain át szeretnék mélyebb betekintést nyújtani a nagylelkű művész zongorajáték metodikájának sajátosságaiba. Lisztnek az interpretáció gyakorlatát forradalmasító technikai újításait igyekszem feltárni, munkamódszerét ismertetni, adottságait és páratlan zongoraestjeit bemutatni. Mindezek segítségével arra igyekszem rávilágítani, mi az üzenete a napjaink előadó számára a Liszt interpretációra vonatkozó utasításainak.
[1] Milstejn: Liszt 5.



